OpenLLM-France/wikimedia huggingface dataset:
# Ruxe Ruxe

Ruxe Ruxe és un grup gallec de música format en Aríns (Santiago de Compostel·la) en 1996. La seva música és rock combinat amb sons de la música gallega tradicional, utilitzant de vegades instruments com l'harmònica i el saxo, i sempre amb l'actitud punk. Les seves lletres són en gallec i de temàtica molt variada en las que predominen els textos de caràcter social i el realisme màgic.
Fins al moment van posar a la venda nou àlbums i han fet concerts per tot Espanya, Portugal i Itàlia. Les seves cançons han estat utilitzats en alguns programes de televisió i fins i tot pel·lícules.

## Membres

Els membres de la formació són:
* Hector Ojea - Bateria.
* Xaco Barona - Gaita.
* Carlos Freire - Baix.
* Vituco Neira - Veu i guitarra.
* Miguel Duarte - Guitarra.
* Xan Pericán - Saxo.

## Discografia

* Ruxe-Ruxe (1999)
* Non temos medo (2000)
* A terra dos comentos (2002)
* Fervendo (2004)
* Comercial (2006)
* Xigantes (2008)
* Na fura de diante (2010)
* Máis Cancións sobre Toxos, Cardos e Silveiras (2012)
* Némesis (2014)
* Un mundo perfecto (2015)
* "20 segundos" (2016)

## Enllaços externs

* Ruxe Ruxe - Lloc web oficial
# Isaac Lea

    Aquest autor és citat en taxonomia animal amb el nom « Lea».
Isaac Lea (Wilmington (Delaware),4 de març de 1792 - mort a Filadèlfia el 8 de desembre del 1886) és un editor, malacòleg i conquiliòleg estatunidenc.
És el tercer fill de James Lea i Elizabeth Gibson. Va ser elegit membre de l'Acadèmia de Ciències Naturals de Filadèlfia el 1815. Tot i ser d'una família de quakers, va casar-se amb la catòlica Frances Ann Carey d'origen irlandesa el 1821 amb qui va tenir dos fills: el futur químic Mathew Carey Lea (1823-1897) i Henry Charles (1825-1909). En presentar-se com a voluntari per a l'exèrcit, d'ofici el 1814 va perdre la seva pertinença quaker, com que el moviment pacifista escloïa qualsevol participació a activats militars. De 1827 a 1851 va treballar a la casa editorial del seu sogre a Filadèlfia. De1 1827 a 1874 va publicar els tretze volums de la seva obra mestre Observations on the Genus Unio. El 1852 la Universitat Harvard li va atorgar el doctorat honoris causa en dret. De l'any 1858 al 1863 va ser president de l'Academy of Natural Sciences of Philadelphia. El 1860 va esdevenir president de l'Associació americana per l'avanç de la ciència.
Estudia principalment els mol·luscs d'aigua dolça i va publicar més de mil vuit-cents espècies noves, viues i fòssils. La seva rica col·lecció d'uniònids es conserva al Museu Nacional d'Història Natural de Washington.
Va morir el 8 de desembre del 1886 a Philadelphia. Hi va ser sebollit al cementiri Laurel Hill Cemetery.

## Unes espècies que va descriure

* Dromus dromas
* Pegias fabula
* Sinanodonta woodiana
* Villosa perpurpurea

## Obres

* Observations on the Genus Unio (13 volums, 1827-1874)
* Contributions to Geology (1833)
* A Synopsis of the Family of Naiades (1838)
* On the Fossil Foot-marks in the Red Sandstones of Pottsville, Pensylvania (1852)

## Referències

* 1 2 3 «Isaac Lea» (en anglès). Find a Grave. [Consulta: 21 febrer 2016].
* ↑ Daniels, George H. «Isaac Lea (1792-1886)». A: American Science in the Age of Jackson (en anglès). Alabama: University of Alabama Press,, 1994, p. 215. ISBN 9780817307400.
* ↑ Halttunen, Karen; Perry, Lewis. Moral Problems in American Life: New Perspectives on Cultural History (en anglès). Ithaca (Nova York): Cornell University Pres, 1998, p. 237 ss.. ISBN 9780801483509.
* ↑ Baltzell, E. Digby. Philadelphia Gentlemen (en anglès). Glencoe, Illinois: The Free Press, 1958, p. 149. «Lea's intellectual and scientific interests led him to the presidency of both the American Academy of Natural Sciences (1858-1863), and the American Association for the Advancement of Science (1860), and the vice-presidency of the American Philosophical Society»
* ↑ A synopsis of the family of Naiades. 2a edició. Philadelphia: Carey, Lea & Blanchard, 1838.

## Enllaços externs

* «Carey, Lea & Blanchard Correspondence, 1823-1849». The Frick Collection. Arxivat de l'original el 2016-03-05. [Consulta: 21 febrer 2016].
* «Isaac Lea Papers, 1832-1876»., una part de l'arxiu de Lea, conservat a la Smithsonian Institution
# Monroe (Indiana)

Monroe és una població dels Estats Units a l'estat d'Indiana. Segons el cens del 2000 tenia 734 habitants.

## Demografia

Segons el cens del 2000, Monroe tenia 734 habitants, 274 habitatges, i 215 famílies. La densitat de població era de 590,4 habitants/km².
Dels 274 habitatges en un 36,5% hi vivien nens de menys de 18 anys, en un 66,8% hi vivien parelles casades, en un 8,8% dones solteres, i en un 21,5% no eren unitats familiars. En el 19,7% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,1% tenia menys de 18 anys, un 9,4% entre 18 i 24, un 26,4% entre 25 i 44, un 21,7% de 45 a 60 i un 15,4% 65 anys o més.
L'edat mediana era de 35 anys. Per cada 100 dones de 18 o més anys hi havia 96 homes.
La renda mediana per habitatge era de 42.946$ i la renda mediana per família de 49.821$. Els homes tenien una renda mediana de 32.308$ mentre que les dones 25.750$. La renda per capita de la població era de 16.682$. Entorn de l'1,4% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monroe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Monroe». American Fact Finder. Oficina del Cens dels Estats Units, 12-01-2010.
# Truc Malec

Truc Malec (o Turc Malet, Truc Maletz) (darrer quart del s. XII) fou un trobador occità. Se'n conserva només una cobla.

## Vida

Es conserva una vida conjunta de Raimon de Durfort i Truc Malec que diu que eren els dos cavallers del Carcí. I que feren els sirventesos d'una dama anomenada Aia, aquella que dis al cavallier de Cornil qu'ella no l'amaria si el no la cornava el cul ("aquella que digué al cavaller de Cornil que ella no l'estimaria si no la cornava en el cul"). Efectivament es conserva una sèrie de quatre peces (tres sirventesos i una cobla esparsa) intercanviats entre Raimon de Durfort, Truc Malec i Arnaut Daniel sobre aquesta qüestió. En els sirventesos la dama és anomenada, però, Ena, el cavaller Bernat de Cornil o de Cornés, i el que la dama li havia demanat era que li "cornés" el "corn" (sigui quina sigui, és evident que aquests mots es refereixen a alguna pràctica sexual) cosa que, aparentment, Bernat refusà de fer i aquest és el tema de discussió.
Truc Malec participa només amb una cobla, o potser és part d'un sirventès més extens que s'ha perdut. Els altres tres sirventesos conservats d'aquest debat tenen coblas unissonans de nou versos, com també la cobla conservada de Truc Malec que, doncs, podria formar part d'un sirventès més llarg perdut.
La cronologia del trobador s'estableix segons la participació d'Arnaut Daniel, trobador de cronologia coneguda, en la sèrie de sirventesos.

## Obra

* (442,1) En Raimon, be·us tenc a grat
Les altres intervencions en el debat són:
* (397,1) Truc Malec, a vos me tenh
* (397,1a) Ben es malastrucx dolens, les dues de Raimon de Durfort
* (29,15) Pois En Raimons ni Truc Malecs, d'Arnaut Daniel

## Referències

* ↑ Sigui o no aquest el nom real d'algun personatge, és evident que s'ha utilitzat per fer el joc de mots amb el tema del debat
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Truc Malec és el número PC 447]
* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 357
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 68-69 [Reproducció de la vida, amb traducció a l'espanyol, i miniatura del cançoner I, que, no obstant, sembla correspondre a Raimon de Durfort]
* Pierre Bec, Burlesque et obscénité chez les troubadours : pour una approche du contre-texte médiéval, París: Stock, 1984
* Lucia Lazzerini, "Cornar lo corn": sulla tenzone tra Raimon de Durfort, Truc Malec e Arnaut Daniel, In: Medioevo Romanzo 8 (1981-1983), pàg. 339-370

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-447/447%20-%20Turc%20Malec.htm
* http://www.trobar.org/troubadours/1-hit/malec.php
# Tres ninjas

Tres ninjas (títol original: 3 Ninjas) és una pel·lícula estatunidenca de Jon Turtletaub estrenada el 1992. Es tracta del primer film de la saga de les 3 Ninjas. Ha estat doblada al català.

## Argument

Hugo Snyder, expert en arts marcials i traficant d'armes, segresta Samuel, Jeffrey i Michael, els tres fils de Samuel Douglas l'agent de l'FBI que el persegueix, i els tancar en el seu vaixell. Però Snyder ignora que els tres nois han estat iniciats pel seu avi Mori Tanaka en les arts marcials i en l'art Ninja. Samuel, Jeffrey i Michael s'evadeixen de la seva cel·la i proven d'escapolir-se del vaixell afrontant un per un els ninjas de Snyder

## Repartiment

* Victor Wong: Avi Mori Tanaka
* Michael Treanor: Samuel "Rocky" Douglas Jr.
* Max Elliott Slade: Jeffrey "Mustang" Douglas
* Chad Power: Michael "Ramdam" Douglas
* Rand Kingsley: Hugo Snyder
* Alan McRae: Samuel Douglas Sr.
* Margarita Franco: Jessica Douglas
* Kate Sargeant: Emily
* Joel Swetow: Brown
* Toru Tanaka: Rushmore
* Patrick Labyorteaux: Cara-de-Rat
* Race Nelson: Yéti, el primer comparsa de Cara-de-Rat
* D.J. Harder: Hammer, el segon comparsa de Cara-de-Rat

## Al voltant de la pel·lícula

* El personatge de Mustang en principi es deia Pony.
* La versió americana del film té menys d'escenes, degut al límit d'edat americana autoritzada per aquest film.
* Victor Wong apareix als 4 films de la saga. El 4t film, estrenat l'any 1998, serà d'altra banda el seu últim film ja que moriria el 2001.
* Alan McRae, que fa de pare dels tres nois, apareixerà a tots els altres films, exceptuat 3 Ninjas Knuckle Up
* Al film, es pot veure que els 3 nois juguen a Super Mario Bros. 3 (1988). Més tard al film, es veu la caixa del joc a la seva habitació.
* És l'únic film de la saga produït per Touchstone Pictures, filial de The Walt Disney Company.

## Saga 3 Ninjas

* 3 Ninjas (1992, Jon Turteltaub)
* 3 Ninjas Kick Back (1994, Charles T. Kanganis)
* 3 Ninjas Knuckle Up (1995, Shin Sang-ok)
* 3 Ninjas: High Noon at Mega Mountain (1998, Sean McNamara)
* Els 3 ninjas i la inventiva del segle (1999, John Bradshaw)

## Referències

* ↑ «Tres ninjas». esadir.cat.
* ↑ «3 Ninjas». The New York Times.
* 1 2 3 «trivia». ImdB.
# Kenzo Ohashi

Kenzo Ohashi (japonès: 大橋謙三) (Hiroshima, 21 d'abril de 1934 - Japó, 21 de desembre de 2015) fou un futbolista i entrenador japonès.

## Selecció japonesa

Kenzo Ohashi va disputar 1 partit amb la selecció japonesa.

## Enllaços externs

* Japan National Football Team Database
# Alice Waddington

Alice Waddington (Bilbao, 31 de juliol de 1990) és una polifacètica artista basca.

## Trajectòria

Nascuda amb el nom d'Irene el 31 de juliol de 1990 a Bilbao, i filla d'una psicòloga catalana i un professor gallec, Waddington va adoptar el seu nom artístic als setze anys, mentre assistia com a adjunta al director de fotografia Kike López. Als 18 anys va estudiar publicitat a la Universitat del País Basc, on va començar a realitzar imatges de promoció i a dirigir pel·lícules de moda com a fotògrafa i assistent de fotografia per a les edicions espanyoles de Harper's Bazaar, Neo2 o la japonesa Kera Magazine. Als 20 anys i durant tres anys, va treballar com a creativa publicitària, productora i editora de vídeos publicitaris en les agències Leo Burnett Iberia i Social Noise, especialitzant-se com a artista de storyboard digital. El 2014, amb l'ajut de la productora executiva mexicana Yadira Ávalos, Waddington va dedicar un any a escriure i dirigir un curtmetratge.
El seu primer curtmetratge, Disco Inferno (2015), va comptar amb la interpretació d'Aitana Sánchez-Gijón i va rebre nominacions en més de seixanta festivals internacionals de cinema, inclosos els favorits del gènere fantàstic com el Festival Internacional de Cinema de Palm Springs, el FanTasia, el Festival Internacional de cinema de Catalunya (millor curtmetratge a la secció Noves Visions) i el Fantastic Fest, que la va premiar com a Millor directora en la seva categoria.
L'any 2018, presentà el seu primer llargmetratge, Paradise Hills, amb les interpretacions d'Emma Roberts i Milla Jovovich, es va estrenar al Festival de Cinema de Sundance i és una distopia feminista que pren la forma d'un «exercici de desbordant imaginació visual a través de la història d'un grup de noies tancades en un internat on s'intenta corregir els seus defectes i anul·lar la seva personalitat a força d'una teràpia repressiva».

## Filmografia

* 2015: Disco Infierno
* 2019: Paradise Hills

## Referències

* ↑ «Mi intención era darle a mi yo de 13 años una película con la que pudiera verse identificada», 24-10-2019. [Consulta: 26 gener 2020].
* ↑ «"TODAS LAS MUJERES SOMOS HERMANAS Y CRITICARNOS ES UNA LUCHA DAÑINA E INÚTIL"». Arxivat de l'original el 9 d'octubre de 2019. [Consulta: 9 octubre 2019].
* ↑ Alice Waddington-Esquire
* ↑ «Neo2 Magazine | Concept Magazine about Creativity • Revista sobre Creatividad» (en castellà). [Consulta: 26 gener 2020].
* ↑ «Alice Waddington, quién se esconde tras la enigmática directora», 02-02-2019. [Consulta: 26 gener 2020].
* ↑ Martínez, Beatriz. «'Paradise Hills', les heroïnes rebels d'Alice Waddington», 11-10-2019. [Consulta: 26 gener 2020].
* ↑ «Las películas fueron mi refugio cuando sufrí 'bullying'», 08-10-2019. [Consulta: 26 gener 2020].
# Isaac López Pérez

Isaac López Pérez (Granada, 25 d'agost de 1978) va ser un jugador de bàsquet espanyol que ocupava la posició d'escorta. El seu darrer club va ser el Club Baloncesto Atapuerca, equip de la ja desaparescuda LEB Or.
La temporada 2012/13, sent jugador del Ford Burgos, va rebre el premi al jugador més valuós de la Copa Príncep d'Astúries, aconseguint a la final 17 punts i 6 rebots.

## Trajectòria

Categories inferiors. CB Granada
* 1996-97. Egabrense. EBA.
* 1997-98. Bàsquet Ferroser Ponferrada. EBA.
* 1998-99. Plasencia. EBA.
* 1999-00. CB El Ejido. EBA.
* 2000-02. Plasencia Galco. LEB 2.
* 2002-03. CB Ourense. Leb Or.
* 2003-05. Ciudad de Huelva. LEB Or.
* 2005-07. Alerta Cantabria. LEB Or.
* 2005-07. Alerta Cantàbria. Leb Or.
* 2007-08. Bruesa GBC. Leb Or.
* 2008-09. Bruesa GBC. ACB.
* 2009-11. CB Valladolid ACB.
* 2012-13. Ford Burgos. Leb Or.

## Enllaços externs

* Isaac López Arxivat 2010-09-17 a Wayback Machine. a l'ACB

## Referències

* ↑ Romero, Pablo «COPA PRÍNCIPE 2013: Isaac López, un regreso casi perfecto a golpe de MVP». FEB, 04-02-2013 [Consulta: 16 juliol 2024].
* ↑ «LOPEZ PEREZ, ISAAC». Competiciones FEB. [Consulta: 16 juliol 2024].
# Miskawayh

Abu-Alí Àhmad ibn Muhàmmad ibn Yaqub (àrab: أبو علي أحمد بن يعقوب, Abū ʿAlī Aḥmad ibn Yaʿqūb), més conegut com a Miskawayh (àrab: مسكويه, Miskawayh) o, erròniament, Ibn Miskawayh (Rayy, 932 - Ispahan, 1030), va ser un filòsof i historiador musulmà persa en llengua àrab. Destaca per compilar la història de la seva època i pels seus escrits sobre ètica, on distingia l'esfera pública de la personal, que ha d'estar lligada per la raó que allibera l'ésser humà de la natura o instint.

## Referències

* Encyclopaedia of Islam, Brill Publishers, Leiden, s.v. «Miskawayh».
* C. E. Bosworth, «MESKAVAYH, ABU ʿALI AḤMAD» a Encyclopaedia Iranica
# Trípoli (districte)

El districte de Trípoli o districte de Taràbulus (àrab: شعبية طرابلس, xa'biyyat Ṭarābulus) és un dels vint-i-dos districtes o xabiyya en els quals se subdivideix internament a Líbia. La seva capital és també la capital del país, la ciutat de Trípoli.
Aquest districte es va crear l'any 2007 i actualment comparteix fronteres amb el districte de Zauiya i el districte d'Al Jfara.

## Població i superfície

Posseeix una població composta per 1.682.000 persones i una superfície de 400 quilòmetres quadrats. La densitat poblacional és de 4.205 habitants per cada quilòmetre quadrat del Districte de Trípoli.

## Límits

El districte limita amb la costa mediterrània al nord (Golf de Trípoli). A terra limita amb els districtes de Zauiya a l'oest, Al Jfara al sud-oest, Al Jabal al Gharbi al sud i Al Murgub a l'est.

## Referències

* "Districts of Libya". statoids.com. Retrieved 27 October 2009.
# Tribú

* No s'ha de confondre amb Tribu.
* Per a altres significats, vegeu «Tribú (metge)».
Tribú (en llatí tribunus) és el nom de diverses magistratures electives i altres càrrecs governamentals i militars de la República Romana i l'Imperi. Originàriament derivava dels representants de les tribus en què es dividia el poble de Roma per a qüestions assembleàries.
Quan les tribus romanes, en el seus inicis estaven formades pels Ramnes, Tities i Luceres, cadascun d'aquests grups estava comandat per un tribú, que potser portava el nom de tribú militar (tribuni militum). En temps de Servi Tul·li els tribuns van deixar de tenir funcions militars, però sembla que van mantenir diverses funcions sacerdotals en nom de les seves tribus. Servi Tul·li va establir quatre tribus urbanes a Roma que tenien el seu tribú, amb uncions només estadístiques, per censar-ne els membres i cobrar els impostos de guerra (tributum).
Els càrrecs i magistratures més importants que van portar el nom de tribú eren:
* Tribú de la plebs (tribunus plebis): magistratura electiva escollida en les assemblees de la plebs (concilium plebis).
* Tribú amb potestat consular (tribuni militum consulari potestate)n nomenats quan es necessitaven més comandaments a l'exèrcit a més dels dos cònsols.
* Tribú militar (tribunus militum): oficials comandants de les legions.
* Tribú de cohort (tribunus cohortis): comandants de les unitats militars auxiliars.

## Referències

* ↑ Smith, William (ed.). «Tribunus». A Dictionary of Greek and Roman Antiquities (1890). [Consulta: 10 abril 2022].
Viccionari
# Refugi Prat d'Aguiló

El Refugi de Prat Aguiló "Cèsar August Torras" és un refugi de muntanya propietat de la FEEC dins el terme municipal de Montellà i Martinet, a la Cerdanya, inclòs a l'Inventari del Patrimoni Arquitectònic de Catalunya.

## Descripció

És emplaçat a recés d'un roquisser al prat d'Aguiló (vessant nord del Cadí), sota el pas dels Gosolans, a 1.997 m d'altitud. És un refugi guardat, amb una capacitat de 32 places, sense part lliure a l'hivern
És un edifici de dues plantes, que disposa de cuina, llar de foc i una habitació per al guarda.

## Història

Inaugurat pel Centre Excursionista de Catalunya el 31 d'octubre de 1927, com a refugi de tipus lliure, se li donà el nom de Cèsar August Torras en record de l'expresident del CEC, que havia mort uns anys abans. Tenia una cabuda per a 32 persones, amb llar de foc i xemeneia, però pel mal tracte que patí a partir de 1936 s'anà enderrocant progressivament.
El 1976, en ocasió del centenari del CEC, l'Icona bastí un nou refugi, inaugurat el 24 d'octubre del mateix any, en el qual perpetuà el nom de Cèsar August Torras, i que cedí a la Federació d'Entitats Excursionistes de Catalunya.

## Accessos

Els pobles més propers són Montellà, situat a 3:30 hores; Gósol, situat a 5:00 h, i Bagà, situat a 6:00 h, si el recorregut es fa a peu. Els refugis més propers són el de Sant Jordi "Font del Faig" (4:00 hores) i el de Lluís Estasen (4:30 hores).
L'accés amb vehicle es fa per pista, des de Montellà, fins al refugi.

## Ascensions i travessies

Comabona (2.530 m), Aguiló (2.463 m). El sender de petit recorregut PR-124, i la travessa de Cavalls del vent, passen per aquest refugi.

## Referències

* ↑ Institut Cartogràfic de Catalunya
* 1 2 3 4 «Refugi del Prat d'Aguiló». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* Calendari d'obertures
# La Femme Spectacle

La Femme spectacle és una pel·lícula dirigida per Claude Lelouch el 1964.

## Argument

Una assaig sobre el que provoca la «dona objecte».

## Repartiment

* Jean Yanne
* Gérard Sire

## Referències

* ↑ «Night Women (1964) - IMDb» (en anglès). [Consulta: 16 març 2019].
# JUnit

JUnit és una biblioteca per realitzar proves unitàries en aplicacions amb llenguatge de programació Java. Ha estat creada per Kent Beck i Erich Gamma, i és sens dubte el projecte de la sèrie xUnit de major èxit.
JUnit és un entorn de treball que permet executar les classes Java de manera controlada, de forma que es pot avaluar si el funcionament de cadascun dels mètodes de la classe es comporta com s'espera. La seva funció és, donat un valor d'entrada, s'analitza el valor de retorn que s'espera, si la classe acompleix amb l'especificació, aleshores JUnit indicarà que el mètode de la classe ha passat la prova; en cas que el valor esperat sigui diferent, JUnit indicarà una fallada en el mètode corresponent.
JUnit permet controlar les proves de regressió, quan s'ha modificat una part del codi i es desitja veure que el nou codi assoleix els requeriments anteriors i no s'han alterat les funcionalitats després de la modificació.
JUnit permet retornar els resultats en diferents formes: mode text, gràfics (AWT o Swing) o com tasca en Ant.
El testcase en JUnit són les classes que contenen un nombre de mètodes de control. Un testcase normalment s'utilitza per provar el bon funcionament d'una classe i un TestSuite pot executar un nombre de testcase ja definits.

## Exemples
### Exemple de TestCase

La classe hereta de junit.framework.TestCase. El mètode anotat per @Before s'executa abans que els mètodes de test, i el mètode que s'anota amb @After es crida en finalitzar. Els mètodes de prova s'anoten amb @Test, i s'encarreguen de verificar el comportament de les classes.

## Integració

JUnit es troba integrat per defecte en entorns de desenvolupament Java com Eclipse i NetBeans. O en entorns de desenvolupament ràpid com Grails.

## Enllaços externs

* (anglès) Lloc oficial del projecte JUnit
# UCE

UCE té els següents significats:
* Universitat Catalana d'Estiu
* Unificació Comunista d'Espanya
# Repertorium Specierum Novarum Regni Vegetabilis

Repertorium Specierum Novarum Regni Vegetabilis, (abreujat Repert. Spec. Nov. Regni Veg.), és una sèrie de llibres amb il·lustracions i descripcions botàniques que van ser editats pel botànic, professor, fitogeògraf i explorador alemany Friedrich Karl Georg Fedde. Se'n van publicar 51 volums en els anys 1905-1942, amb el nom de Repertorium Specierum Novarum Regni Vegetabilis. Centralblatt für Sammlung und Veroffentlichung von Einzeldiagnosen neuer Pflanzen. Va ser succeïda l'any 1943 per Feddes Repertorium Specierum Novarum Regni Vegetabilis.

## Referències

* ↑ a Tropicos

## Enllaços externs

* a IPNI
# Kościan

Kościan és una ciutat de Polònia, forma part del voivodat de Gran Polònia, i és capital del powiat homònim. El 2016 tenia 23.907 habitants.

## Agermanaments

* Alzey, Alemanya
* Wernshausen, Alemanya
* Krimpen aan den IJssel, Països Baixos
* Nederlek, Països Baixos
* Istra, Rússia
* Rakovník, República Txeca